Odense Adresse-Contoirs Efterretninger, 1832-04-23
For Jtalien nærer Man det bedste Haab, da Grev St. Aulaire opbyder Alt for at formilde Paven, og efter Privatbreve skulle Legationernes Anliggender allerede være af gjorte paa en for alle Parter tilfredstillende Maade ved en ny Traktat, der ligesom den belgiske skal bestaae af 24 Artikler, i hvilket Tilfælde da Turins omtalte befæstelse, efter en stor Plan, vel for Øieblikket ikke har videre at betyde. Ogsaa haaber Man, at Fyrst Talleyrands snildt udtænkte Beregning, ved Ancona=Expeditionen at befordre Udvexlingen af den belgiske Traktats Ratificationer, vil lykkes, ligesom den preussiske Gesandt i London nu siges, at have modtaget befaling hertil. Man vil heraf udlede Statspapirer nes Stigen saavel i Paris som i Hamborg, endskjøndt hollandske Blade benægte det, og Man vedvarende sporer Forbittrelsen imellem de to Nabo-Nationer, f. Ex. deri, at hine titulere Brusseler Blade som revolutionaire, ligesom Man paa den anden Side i Antverpen den 12 d. hørte Flinteskulefter et hollandsk Fartøi, som i Maaneskinnet listede sig forbi et belgisk Batterie, og truer med, i gjentaget Tilfælde at bruge Kanonerne. Angaaende det portugisiske Anliggende bekræfter det sig, at det engelske Kabinet formelig har erklæret Madrider=Hoffet, at det maa afholde sig fra enhver Jndblanding i samme. Af større Jndflydelse turde et andet Anliggende, som allerede formodedes henlagt, muligt blive paa Europas Politik Fra en Kant, hvorfra det maaskee mindst ventedes, begynder at yttre sig Jndsigelse imod Pohlens Jndlemmelse i den russiske Keiserstat. Det Wiener Kabinet skal nemlig finde sig overrastet ved denne Begivenhed, og ugjerne see en ny For størrelse af hiin Kolos, saameget meere som det allerede ved Moldaus og Wallachiets Afhængighed af Rusland er indskrænket fra Østen, og dets Handelsforbindelser paa Sorthavet formindskede ved Ruslands Erhvervelser i Asien, hvortil endnu kommer, at dets levantiske Handel ogsaa vil lide ved den Krisis, som tidlig eller sildig forestaaer Tyrkiet. Underdisse Betragtninger er det naturligt, at Handelstanden især maa ønske en Forandring i det politiske System, hvortil Man ogsaa vil finde et Forvarsel i den glimrende Modtagelse, som den nye engelske Ambassadeur har fundet i Wien. Ogsaa skal, efter Nogle, en fra Marskal Maison til Paris indløben Note angaae en Spænding imellem Kabinetterne i Wien og Petersburg, hvormed Man og sætter i Forbindelse, at der ventes 90 Kanoner af svært Kaliber til Triest, for at besætte Batterierne. Mærkeligt er det fremdeles, at den franske Ambassadeur i Wien nylig er bleven forsynet med de fornødne Fonds til at give de endnu i Østerrig værende pohlske Officerer, i Tallet 250 til 500, Passer til Frankerig, og desangaaende skal være sluttet en Overeenskomst med Fyrst Metternich. J Storbrittannien har det Keiserlige Manifest om Pohlens Jndlemmelse ikke gjort mindre Opsigt, som stridende imod Wiener=Kongressens Beslutning og senere Løfter. Kun i Berlin omtales Pohlen neppe mere, og Aarsagen til Amerikaneren Dr. Howes Forviisning. fra de preussiske Stater, hvor han efter Foregivende vilde lære at kjende Anstalterne for Blinde, var den Opdagelse, at hans Sendelse havde til Øiemed, at afholde de endnu i Preussen værende pohlske Soldater fra deres saa meget ønskede Hjemvendelse til Pohlen. Som Man endnu fortæller fra det Preussiske, skal i Pohlen selv yttre sig en kjendelig Bevægelse i Gemytterne siden den nye Forfatnings Bekjendtgjørelse, og Fyrst Paskewitsch, der, som det synes, havde givet Keiseren de bedste Forsikringer, skal, ved den almindelige Nød og deraf flydende Fortvivlelse, paa alle Punkter, have fordoblet sine Sikkerheds=Forholdsregler.